CELEX: 62011TN0182
Language: mt
Date: 2011-03-28 00:00:00
Title: Kawża T-182/11: Rikors ippreżentat fit- 28 ta’ Marzu 2011 — Dacoury-Tabley vs Il-Kunsill

21.5.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 152/29
            
         Rikors ippreżentat fit-28 ta’ Marzu 2011 — Dacoury-Tabley vs Il-Kunsill
   (Kawża T-182/11)
   2011/C 152/51
   Lingwa tal-kawża: il-Franċiż
   
      Partijiet
   
   
      Rikorrent: Philippe Henry Dacoury-Tabley (Abidjan, il-Côte d’Ivoire) (rappreżentant: G. Collard, avukat)
   
      Konvenut: Il-Kunsill tal-Unjoni Ewropea
   
      Talbiet
   
   Ir-rikorrent jitlob li l-Qorti Ġenerali jogħġobha:
   
               —
            
            
               tikkonstata li, fir-rigward tar-rikorrent, Philippe Henry DACOURY-TABLEY, ir-Regolament tal-Kunsill Nru 85/2011, tal-31 ta’ Jannar 2011, ippubblikat fit-2 ta’ Frar 2011 fil-Ġurnal Uffiċjali tal-Unjoni Ewropea, u d-Deċiżjoni tal-Kunsill 2011/71/PESK, tal-31 ta’ Jannar 2011, ippubblikata fit-2 ta’ Frar 2011 fil-Ġurnal Uffiċjali tal-Unjoni Ewropea, ma humiex fondati,
            
         
               —
            
            
               konsegwentement,
               
                           —
                        
                        
                           tannulla r-Regolament tal-Kunsill Nru 85/2011, tal-31 ta’ Jannar 2011 u d-Deċiżjoni tal-Kunsill 2011/71/PESK, tal-31 ta’ Jannar 2011
                        
                     
                           —
                        
                        
                           sussidjarjament, tordna li l-isem Philippe Henry DACOURY-TABLEY jitneħħa mil-lista annessa mal-imsemmi regolament u l-imsemmija deċiżjoni.
                        
                     
         
      Motivi u argumenti prinċipali
   
   Insostenn tar-rikors tiegħu, ir-rikorrent jinvoka żewġ motivi.
   
               (1)
            
            
               L-ewwel motiv huwa bbażat fuq ksur tal-obbligu ta’ motivazzjoni, sa fejn il-motivi għall-inklużjoni tar-rikorrent fil-lista ta’ persuni u entitajiet li għalihom japplikaw il-miżuri restrittivi huma stereotipati mingħajr ma jissemma’ xi punt ta’ fatt preċiż li jippermetti li tiġi evalwata r-rilevanza tal-imsemmija inklużjoni.
            
         
               (2)
            
            
               It-tieni motiv huwa bbażat fuq żball manifest ta’ evalwazzjoni, inkwantu:
               
                           —
                        
                        
                           qed jiġi allegat kontra r-rikorrent li rrifjuta li jissottometti ruħu għall-awtorità ta’ A. Outtara, meta huwa pprova jissuġġetta l-Banque centrale des États de l'Afrique de l’Ouest (iktar ’il quddiem il-“BCEAO”), li kien il-gvernatur tiegħu, għalih;
                        
                     
                           —
                        
                        
                           qed jiġi allegat kontra r-rikorrent li kkontribwixxa għall-finanzjament tal-amministrazzjoni illeġittima ta’ L. Gbagbo, meta t-tranżazzjonijiet tal-BCEAO qatt ma taw għajnuna finanzjarja lill-gvern fil-poter;
                        
                     
                           —
                        
                        
                           barra minn hekk ir-rikorrent ma kienx għadu l-gvernatur tal-BCEAO meta ġew adottati r-regolament u d-deċiżjoni kkontestati.